ครับมีไรกับแฟนครั้งแรกใส่ถุงยางป้องกันหนึ่งครั้งครับพอครั้งสองไม่ได้ป้องกันไรครับแต่มั่นใจว่าออกมาหลั่งข้างนอกครับเลยกลัวว่ามีเล็ดลอดเข้าไปในช่องคลอดครับเลยซื้อยาคุมฉุกเฉินมากินครับถัดอีกวันหลังมีเพศสัมพันธ์แฟนผมมีอาการปวดท้องแล้วมีเลือดคล้ายประจำเดือนครับมีแค่วันนั้นวันเดียวส่วนที่ออกมาเป็นตกขาวครับไม่ทราบว่าจะท้องไหมครับนี่ผ่านมา9วันแล้วครับประจำเดือนยังไม่มาเลยครับ ช่วยตอบผมทีนะครับ
สวัสดีค่ะ การมีเพศสัมพันธ์ในครั้งแรกที่ใช้ถุงยางอนามัย จะมีโอกาสตั้งครรภ์ได้ประมาณ 2%-18% ส่วนการมีเพศสัมพันธ์โดยการหลั่งนอก จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับเลือดที่ออกมาในวันถัดไปโดยออกเพียง 1 วัน ไม่น่าเกิดจากผลข้างเคียงของยา แต่อาจเป็นเลือดช่วงไข่ตกก็ได้ หรือเกิดจากสาเหตุอื่นๆ ก็ได้ เช่น มีการติดเชื้อในช่องคลอด มีมดลูกอักเสบ เป็นต้นหากถึงกำหนดวันที่ที่ประจำเดือนควรจะมาแล้ว แต่ยังไม่มา ก็อาจเกิดจากผลของยาคุมฉุกเฉินได้ค่ะ แนะนำควรรอให้ครบ 2 สัปดาห์นับจากที่มีเพศสัมพันธ์ไปก่อน หากประจำเดือนยังไม่มา ก็ควรตรวจหาการตั้งครรภ์ดูค่ะ หากตรวจไม่พบ ก็ให้รอประจำเดือนไปก่อน เพราะยาคุมฉุกเฉิน อาจทำให้ประจำเดือนมาล่าช้าได้ค่ะ